GiliGold/VAD_KnessetCorpus huggingface dataset:
חיים כץ: עשה רביזיה ולא דנים בזה.
חיים כץ: לא חצי שעה, גם לא היום.
דוד אזולאי: - - - בישיבה הבאה.
דוד אזולאי: יש לו - - -
יעקב מרגי: יעשה חושבים.
דוד אזולאי: אבל על פי התקנון יש לך חצי שעה.
<נירה לאמעי-רכלבסקי: יש לך - - - של חצי שעה להחלטה - - -
דוד אזולאי: הוא לא עושה גם את זה.
דוד אזולאי: הוא נותן יותר.
חיים כץ: אני לא עושה כלום.
חיים כץ: יש רביזיה לסעיף.
<נירה לאמעי-רכלבסקי: בתחילת הישיבה הבאה - - -
חיים כץ: קיבלנו רביזיה.
חיים כץ: אני רוצה שתשבי עם הגורמים הרלוונטיים, תעשי הגדרת חופשה.
חיים כץ: אני רוצה לדעת מה זה חופשה.
חיים כץ: תשבו עם הגורמים, תגדירו מה זה חופשה.
חיים כץ: ואז, בדיון הבא אנחנו נצביע על הרכב הוועדה.
<עירית בוטון אלוני: אולי - - -
חיים כץ: ונעשה ונשתדל לעשות חקיקה, שהחוק הזה יהיה מאוזן ונכון.
חיים כץ: היום יום רביעי בשבוע, כ"ג בטבת 14 בינואר 2015.
חיים כץ: זו ישיבה שעברה את ועדת ההסכמות.
חיים כץ: יחד עם זאת, אני לא יודע אם אני הולך להסכים אתכם, ואני רוצה לשמוע בנושא.
חיים כץ: הייתי רוצה לשמוע את היועצת המשפטית.
חיים כץ: תני רקע על מה מדובר פה.
<נעה בן-שבת: אדוני, אם אפשר אולי לבקש ממשרד הביטחון.
חיים כץ: משרד הביטחון, תסבירו לנו על מה אנחנו מדברים.
<פזית תדהר: בוקר טוב.
<פזית תדהר: שמי עורכת דין פזית תדהר, מהלשכה המשפטית במשרד הביטחון.
<פזית תדהר: אנחנו מבקשים את אישור הוועדה לתיקון תקנות הנכים (הסכום המקסימלי שמותר לנכות מתגמוליו של נכה), בכל מה שקשור לנושא הביטוח הסיעודי.
<פזית תדהר: ב-2004 כנסת ישראל תיקנה את חוק הנכים, ואפשרה לנכות מתגמולי הנכה דמי ביטוח כהשתתפות בביטוח סיעודי שעורך הארגון היציג, ארגון נכי צה"ל.
<פזית תדהר: במקביל, באותו סכום שמנוכה מתגמולו של הנכה, משתתפת המדינה במימון הביטוח הזה.
<פזית תדהר: לפי הסדר שנקבע בשעתו - - -
חיים כץ: עד מתי הביטוח שלהם?
<פזית תדהר: הפוליסה האחרונה הייתה עד ה-31 בדצמבר, ואנחנו כאן לצורך הארכה שלה.
חיים כץ: עד מתי?
<פזית תדהר: עד ל-30 ביוני 2015.
חיים כץ: תגידי, את "מסתלבטת"?
חיים כץ: מי מאריך ביטוח סיעודי בחצי שנה?
חיים כץ: ביטוח סיעודי עושים לארבע שנים, חמש שנים, שש שנים.
<פזית תדהר: אני רוצה להסביר ולהשלים את הרקע, כי הוא חשוב.
<פזית תדהר: בזמנו, כשאושר ההסדר הזה, נקבע - - -
חיים כץ: אני רוצה להבין למה את עושה ביטוח סיעודי לחצי שנה.
חיים כץ: למה זימנת את הכנסת בדחיפות לדבר שהוא לא רציני בעיני?
<פזית תדהר: אתה רוצה?
חיים כץ: לא, דברי, את עורכת הדין.
<פזית תדהר: בסדר גמור.
<פזית תדהר: הסדר הפוליסה הקבוצתי אמור היה להיות עד סוף השנה.
<פזית תדהר: מאחר וקיימות הנחיות של המפקחת על הביטוח במשרד האוצר - - -
חיים כץ: המפקחת פה?
<ליאת שטרק: אני נציגת המפקחת, עורכת דין ליאת שטרק.
חיים כץ: ואת מאשרת לה המשך הביטוח אחרי יוני 2015?
<ליאת שטרק: בשלב זה, הביטוחים יחודשו עד ה-30 ביוני 2015.
חיים כץ: מה זה בשלב זה?
<ליאת שטרק: יש הוראה של המפקחת שהביטוחים הקבוצתיים המאושרים יכולים להתחדש עד לסוף חודש יוני 2015.
חיים כץ: אני רוצה לדעת מה קורה לדעת מה קורה ב-1 ביולי 2015.
<ליאת שטרק: בנוגע לארגון הזה, אנחנו היינו בדיונים מול הארגון עצמו בנוגע לאפשרות של הארכת הביטוחים לפי מודל ארוך טווח.
חיים כץ: לפי מה?
<ליאת שטרק: לפי מודל של חוזה אקטוארי ארוך טווח.
חיים כץ: את יכולה להגדיר לי את המודל האקטוארי ארוך הטווח?
חיים כץ: שימי אותו פה על השולחן.
חיים כץ: תני לי את כל המודל האקטוארי ארוך הטווח.
חיים כץ: תסבירי לי אותו.
חיים כץ: כמה הם ישלמו?
חיים כץ: כמה יקבלו?
<ליאת שטרק: אני לא יודעת לתת את הנתונים האלה.
<ליאת שטרק: אני לא יכולה לתת את הנתונים של המודל ארוך הטווח כשהוא עוד לא אושר על-ידינו ועוד לא הובא - - -
חיים כץ: אז מה את שולחת אותם?
<ליאת שטרק: אני יכולה להגיד שברמה העקרונית אנחנו נמצאים מול הארגון, היינו אתו בדיון לגבי אישור של מודל ארוך הטווח, גם לאחר סוף יוני 2015.
חיים כץ: לא נעים לי להגיד לך שאת לא רצינית – לא את, זה ששלח אותך הוא לא רציני.
חיים כץ: זה ששלח אותך הוא לא רציני.
חיים כץ: הוא פוגע בכל החיסכון.
<ליאת שטרק: אני מוחה.
חיים כץ: מוחה – בסדר, שירשמו בפרוטוקול.
חיים כץ: לא רציני, ואני לא הולך לאשר לכם את זה.
חיים כץ: אני רוצה שיציפו את הבעיה של הביטוחים הסיעודיים בישראל.
חיים כץ: הוועדה הזאת לא הולכת להיות כיסוי עלה תאנה לאף אחד.
חיים כץ: שנכי צה"ל יעשו את העבודה ויתרמו לכלל ציבור האזרחים במדינת ישראל, ויקבעו לכולם אם יש ביטוח סיעודי או אין ביטוח סיעודי, אם "דופקים" את כל האזרחים במדינת ישראל בגלל משרד אוצר לא מתפקד שכופה עלינו הר כגיגית.
<חיים בר: חיים בר, יושב-ראש ארגון נכי צה"ל.
<חיים בר: הפוליסה הזו, שהסתיימה ב-31 בדצמבר – אנחנו פעלנו מול משרד הביטחון ומול הממונה על הביטוח באוצר כדי לשנות את זה לפי הדפוסים שהאוצר קבע.
<חיים בר: הצגנו את כל החומרים שיש, את כל מה שביקשת לראות.
<חיים בר: יש לנו פה את האנשים שיכולים להציג לך לפרטי פרטים.
<חיים בר: הגענו ל-31 בדצמבר, וזה היה המועד האחרון.
<חיים בר: ב-24:00 בלילה פג הביטוח, זה אומר של-50,000 נכי צה"ל אין ביטוח.
חיים כץ: אין להם ביטוח סיעודי.
<חיים בר: סיעודי.
<חיים בר: לא רק שאין להם ביטוח סיעודי, הם גם לא יכולים לעשות ביטוח סיעודי באף מקום אחר, גם לא פרטי, כי אף אחד לא מקבל אותנו.
חיים כץ: קופות חולים.
<חיים בר: לא מקבלים.
<חיים בר: לא מקבלים אותנו.
<חיים בר: ולכן יש פה שני - - -
חיים כץ: ולכן תלכו למשרד הביטחון, שיפנה לאוצר, ויאיר את הבעיה.
חיים כץ: אנחנו רודפים שלוש שנים.
חיים כץ: לא יכול להיות שהממונה על שוק ההון הביטוח, בדרך בריונית – בריונית – יכפה את עצמו על כל הגופים במשק.
חיים כץ: כשאני מביא אליו – אני, גילוי נאות, כיו"ר ועד – את מנכ"ל "הראל" – חברה קטנה שאין לה לאכול והם לא יודעים ביטוח – והוא בא לעשות ביטוח ארוך טווח לעוד 18 שנה – הוא בדק במשך חצי שנה את החשבונות, אם הוא ירוויח – והם אומרים לו: אתה לא מבין בביטוח, והם לא מאפשרים לעשות את הביטוחים הקבוצתיים.
חיים כץ: אז בשביל לתת אופטלגין עד אחרי הבחירות ו"שיתפרו" אתכם אחרי הבחירות – ו"יתפרו" אתכם אחרי הבחירות – אני אומר לכם: יש הזדמנות גדולה לתת לאזרחי מדינת ישראל ביטוח סיעודי דרככם, כי הם רוצים להשתיק אתכם לפני הבחירות, שיהיה שקט לחצי שנה.
חיים כץ: אחרי הבחירות ייתנו לכם להתבוסס בדמכם, ולא יהיו לכם ביטוחים, או שיהיו לכם ביטוחים הרבה פחות טובים.
חיים כץ: תראו, ארגון "צוות", עשה עבודה מדהימה.
חיים כץ: הוא לקח אקטוארים, עוד אנשים.
חיים כץ: ארגון "צוות", קשור אליכם.
חיים כץ: הוא מצא פתרון ל-100 שנה.
חיים כץ: מה אמרו הממונה על שוק ההון והביטוח?
חיים כץ: אנחנו רוצים ל-200.
<ליאת שטרק: זה לא נכון אדוני.
חיים כץ: סליחה גברתי, אין לך רשות דיבור.
חיים כץ: שיבואו הקדקודים.
<חיים בר: אדוני היושב-ראש, אפשר?
<חיים בר: בארגון נכי צה"ל – לנכי צה"ל – אמרתי – אין את היכולת ואת האפשרות ששום גוף ביטוחי במדינת ישראל יבטח אותם בגלל הנכות.
<חיים בר: מי שמגיע למצב סיעודי עקב הנכות, זו בעיה של משרד הביטחון והוא משלם 100%.
<חיים בר: הבעיה היא שיש לנו אוכלוסייה של נכים שהם נכי צה"ל, מטופלי משרד הביטחון, והסיעוד לא נובע מהנכות.
<חיים בר: הוא נובע מדברים אחרים של הטבע.
<חיים בר: אלה עם אלה צריכים להיות מבוטחים.
<חיים בר: אנחנו יכולנו – והיינו צריכים – להגיע לסיטואציה הזאת, לשבת כאן, לפני חצי שנה ולפני שנה.
<חיים בר: יש לנו פה אקטוארים עם תכנית ל-100 שנה ול-50 שנה.
<חיים בר: הבאנו את כל הדברים, הוצג הכול בפני – קיבלנו אישורים עקרוניים על החרגה.
<חיים בר: הכול קיבלנו.
<חיים בר: קיבלנו תשובות ממשרד הביטחון עד הדקה ה-90.
<חיים בר: משרד הביטחון, המערכת – מדינת ישראל לא מתכוונת לשלם יותר ממה שיש.
<חיים בר: אמרתי בסדר.
<חיים בר: בדקה ה-90, בשיחות שהתנהלו בין משרד הביטחון לבין "הראל", לבין האנשים שעשו את התחשיבים, הגיעו לאיזשהו סכום כסף.
<חיים בר: הסכום הזה – הוא פורסם בעיתון, 113% תוספת.
<חיים בר: התוספת היא של 12.5 שקלים נוספים לנכה, 12.5 שקלים למדינה - - -
חיים כץ: אתה כנראה לא מבין, חיים.
<חיים בר: אני מבין, אני מבין.
חיים כץ: אתה כנראה לא מבין.
חיים כץ: אני כנציג עובדים, במקומך, אם אני מייצג, אני לא חותם על הסכם.
חיים כץ: כי יש לך הזדמנות פז להביא ביטוח במקום חצי שנה שזה יעבור ואחר-כך דבר אל המנורה - - -
<חיים בר: חמש שנים.
חיים כץ: מה חמש שנים?
<חיים בר: ביום שנצא מפה – והארכנו את זה בחצי שנה – מחר בבוקר, יושבים הנציגים שלנו עם משרד הביטחון, מכינים את ההצעה כדי שהיא תצא למכרז.
חיים כץ: היא לא מאשרת אותה.
<ליאת שטרק: היא מאשרת.
חיים כץ: היא לא מאשרת.
חיים כץ: שתבוא עכשיו הממונה על שוק ההון והביטוח או בא כוחה, ותגיד שהיא מאשרת את ההסכם הזה לחמש שנים.
<חיים בר: אני מבטיח לך - - -
חיים כץ: אל תבטיח לי.
חיים כץ: מאיפה שאני חזרתי, אתה עוד לא הגעת.
<חיים בר: אני אומר לך איפה אנחנו נהיה.
<חיים בר: אני לא אהיה אצלם ואני לא אבוא לכנסת.
<חיים בר: הכנסת תגיע אלינו.
<חיים בר: אז תמצאו אותנו במשרד הביטחון.
<ליאת שטרק: אבל היא אישרה את זה.
חיים כץ: שתבוא הממונה על שוק ההון והביטוח, או בא כוחה, ותגיד לך שהיא תאשר את ההסכם שייחתם על-ידי משרד הביטחון.
חיים כץ: אני נציג ציבור - - -
<פזית תדהר: משרד הביטחון לא צריך לאשר את זה.
חיים כץ: אני נציג ציבור.
חיים כץ: אני רואה איפה אתה עומד, ואני חושב שאתה טועה בענק.
חיים כץ: כי אתה עדיין תמים.
חיים כץ: אתה לא מכיר את המערכות של האוצר.
חיים כץ: אתה לא מכיר אותם, והם מובילים אותך בכחש.
חיים כץ: הם רוצים לגמור חצי שנה עד הבחירות, ואחרי הבחירות אתה תדבר אל המנורה.
חיים כץ: אז אני פה לא הולך להיות שותף למהלך כזה, אלא שתבוא הגברת, ותגיד: ההסכם הזה שאתה תסגור עם משרד הביטחון יאושר לחמש שנים.
חיים כץ: אם היא תגיד את זה, לא מעניין אותי יותר כלום – אני מאשר לך, נותן לך, מה שאתה רוצה.
חיים כץ: את תאשרי את זה?
<ליאת שטרק: אני חוזרת על מה - - -
חיים כץ: לא, במילה אחת – תאשרי או לא תאשרי?
<ליאת שטרק: אני חוזרת על מה שאמרתי.
<ליאת שטרק: היינו מול הארגון במגעים לגבי אישור לתקופת ביטוח שמתבססת על מודל ארוך טווח.
<ליאת שטרק: אני לא יכולה לדבר כאן על חמש שנים, אבל אנחנו מדברים על מנגנון ארוך טווח שיבטיח יציבות לאורך כל השנים לכל המבוטחים.
חיים כץ: כן אדוני, לפרוטוקול – שם ותפקיד.
<משה צין: משה צין, ראש אגף שיקום במשרד הביטחון.
<משה צין: כפי שתואר פה, התהליך של ההסכם הביטוחי הקיים, שהיה קיים עד ל-31 – אכן היו הצגות של הביטוח העתידי שבו המפקחת הודיעה בהודעה ראשונית – גם אנחנו לא ראינו אותה בכתב – שזה הולך לחול על כל המשק החל מה-1.1.2015.
חיים כץ: אתה מכיר את הביטוח?
חיים כץ: אתה יודע בכמה ירדו התמלוגים?
חיים כץ: בכמה ירדו התשלומים?
חיים כץ: בכמה תעלה הפרמיה?
<משה צין: אני אגע.
<משה צין: תיכף, אני אגע.
<משה צין: כבוד היושב-ראש, בפעם הראשונה אנחנו יודעים שיש אישור במשרד הביטחון על ההארכה, על הגרייס, עד ה-30.6.2015, ב-29 בדצמבר או ב-28 – איני זוכר, יומיים לפני.
<משה צין: מודיעים לנו שזה הוארך בחצי שנה.
<משה צין: גם ההסכם נגמר, לכאורה, בעוד יומיים.
<משה צין: שאלנו - - -
חיים כץ: זה לא לך, הם האריכו לכל המשק.
חיים כץ: לכל המשק הם האריכו עד ה-15 ביוני בשביל לעבור את הבחירות.
<משה צין: מה שקרה, אנחנו שאלנו אם יש אכן סיבה שההסכמים שקיימים היום לא יימשכו עד ה-30, נכון?
<משה צין: אנחנו קיבלנו, הפלא ופלא, מחברת "הראל", באמצעות ארגון נכי צה"ל, בדקה האחרונה, שזה עולה פי 2.
<משה צין: שאלנו למה פי 2?
<משה צין: רגע לפני.
<משה צין: הם אומרים: אם לא נאשר את זה ברגע האחרון, אז מה-1.1 - - -
חיים כץ: אין להם ביטוח.
<משה צין: לא, יש ביטוח.
<משה צין: הפרמיה תהיה אותו דבר, קרי מחצית הזכאי, מחצית משרד הביטחון - -
חיים כץ: וישלמו לך חצי.
<משה צין: - - ודמי הביטוח ירדו בהתאם.
<משה צין: אתם רוצים שדמי הביטוח יישארו?
<משה צין: תעלו את זה בבקשה פי 2.
<משה צין: הכול ברגע האחרון.
<משה צין: ולכן חשב משרד הביטחון – כדי לא לפגוע במצב שבו זכאי יישאר בלי ביטוח או עם ביטוח מופחת, יכול להיות לו ביטוח עד ל-30.6.
<משה צין: אנחנו הסכמנו כדי לא לפגוע בזכאים.
חיים כץ: מה יהיה אחרי ה-30.6?
<משה צין: בתוך התקופה - - -
חיים כץ: עזוב אותי, ה-30.6 זה כלום.
<משה צין: כבוד היו"ר, אני אגיד לך מה אנחנו יודעים מהמפקח.
<משה צין: הוא אמר ככה: נאפשר לכם תכנית שאינה עומדת בהוראות המפורטות בחוזה הרלוונטי, ובלבד שהתכנית תניח את דעתנו.
<משה צין: זאת אומרת שאנחנו צריכים קודם כל לסגור את התכנית ולבוא לאישור למפקח בכלל.
<משה צין: אז אנחנו לא יכולים לדעת מה יהיו המחירים ב-30 או ב-1.1.
חיים כץ: שייתן לך.
<שמיר קמינסקי: תודה רבה.
<שמיר קמינסקי: עורך דין שמיר קמינסקי, היועץ המקצועי של הארגון.
<שמיר קמינסקי: תפיסת העולם מוכרת לי, כבוד היושב-ראש.
<שמיר קמינסקי: אנחנו מבינים את המהלך, אנחנו מבינים את מאבקי הכוחות.
חיים כץ: אין מאבקי כוחות.
חיים כץ: אני בא בידיים נקיות – נקיות – לשמור על נכי צה"ל.
חיים כץ: אני לא מקבל עמלה, ואני בא בידיים נקיות.
חיים כץ: מי שאומר להם לחתום על ההסכם הזה לחצי שנה, עושה להם עוול.
חיים כץ: עוול.
חיים כץ: תקשיב מה אני אומר לך: עושה להם עוול.
חיים כץ: אני אומר לך את זה כחבר כנסת וכנציג עובדים.
חיים כץ: אתה עורך דין, אני לא מקבל מהם משכורת, ואני לא לוביסט.
חיים כץ: עושה להם עוול.
<שמיר קמינסקי: אני רק מבקש להשלים פרט אחד חשוב.
<שמיר קמינסקי: הבקשה שלנו היום אִתה אנחנו מופיעים בפניכם היא רק לנושא אחד – זה גשר מעבר, אחרת אנחנו משאירים 50,000 איש בלי ביטוח.
חיים כץ: בעוד חצי שנה אתה משאיר אותם בתנאים לא תנאים.
חיים כץ: אתה מבקש עכשיו – זה כמו אותו מכור לסמים שאומר: רק את המנה הזאת אני רוצה.
חיים כץ: אחר-כך אני כבר אסתדר, תאמינו לי.
חיים כץ: שמע, בוא נתמודד עם הבעיה.
<שמיר קמינסקי: אבל - - -
חיים כץ: תקשיב, אני נבחר ציבור.
חיים כץ: אני בא מהליכוד.
חיים כץ: זה רע לליכוד מה שאני עושה עכשיו.
חיים כץ: זה רע לליכוד.
חיים כץ: הייתי צריך להעביר את זה ולהגיד אין בעיות.
חיים כץ: אבל אני בא בניקיון כפיים.
חיים כץ: ואני מוכן שיתמודדו עכשיו לפני הבחירות ויפתרו את הבעיה.
חיים כץ: הממונה על שוק ההון והביטוח הראשונה שהתחילה עם זה התחילה את זה לפי בקשת "כלל".
חיים כץ: חברת "כלל" ביקשה שלא ייתנו לעשות ביטוחים עם הארגונים כי לוחצים ודור תומך דור.
חיים כץ: אחרי זה היא הלכה לעבוד ב"כלל".
חיים כץ: לי דגן – הנה, אני נוקב בשמה – עובדת ב"כלל" בנושא הביטוח הסיעודי.
<ליאת שטרק: זה פשוט לא מתאים.
חיים כץ: שמעתי אותך גברת.
חיים כץ: מאה אחוז, שמעתי אותך.
חיים כץ: שאני לא אצטרך להוציא אותך מפה.
חיים כץ: אל תסכימי, אבל היא עובדת ב"כלל", והיא טיפלה מולי, לא מולך.
חיים כץ: מולי.
<ליאת שטרק: אני חושבת שזה לא משקף את כל מה שהיה.
חיים כץ: מאה אחוז, את צודקת.
חיים כץ: מאחר ואני הייתי שם, ואתך לא נפגשתי – לשיחות האלה לא הביאו אותך, אז אולי לא היית כל כך חשובה.
חיים כץ: אבל היא ישבה איתי אצלי במשרד לא פעם, לא פעמיים ולא שלוש, יחד עם עודד ואחר-כך עם דורית.
חיים כץ: אני אומר לכם חד וחלק – כי אחר-כך היא הלכה לעבוד ב"כלל" בנושא הזה – מפה זה נולד.
חיים כץ: ואני אומר דברים חמורים, ושיתבעו אותי.
חיים כץ: שיתבעו אותי.
חיים כץ: לא יהיה ביטוח סיעודי במדינת ישראל.
חיים כץ: לא יהיה ביטוח סיעודי, והשלב הבא זה ביטול הביטוחים הרפואיים.
חיים כץ: זה הצעד הבא.
חיים כץ: ואחר-כך הדלת לחברות הביטוח פתוחה.
חיים כץ: והמשכורות גדולות במילואים של האוצר.
חיים כץ: אי לכך, אנחנו לא נאשר את זה לחצי שנה.
<רות פרמינגר: רק משפט אחד, אדוני.
<רות פרמינגר: רותי פרמינגר, ארגון נפגעי פעולות איבה.
<רות פרמינגר: התנאים שלנו הם ביחד עם נכי צה"ל.
<רות פרמינגר: אני רוצה לחדד נקודה אחת מבחינת חברת הביטוח.
<רות פרמינגר: הבעיה שלנו היא שאם יש פרק זמן שהנכים לא מבוטחים, בחלון הזמן הזה חברת הביטוח יכולה לבקש להתחיל מההתחלה.
<רות פרמינגר: הנכים, כמו שאתם יודעים, המצב שלהם לא נעשה יותר טוב, וזה השוני מאנשים רגילים, בריאים, שמבקשים לעשות ביטוח סיעודי.
<רות פרמינגר: כי המצב הבריאותי של הנכים הוא בעייתי, ולכן אני חוששת.
<רות פרמינגר: אני מסכימה אתך, תומכת במאה אחוז במה שאתה עושה, אבל אני חוששת שאם נרצה אחר-כך לחדש ביטוח, תבוא חברת הביטוח ותגיד עכשיו אני רוצה להתחיל מההתחלה סטטוס חדש.
<רות פרמינגר: המצב שלכם כזה, אני רוצה עכשיו פרמיה אחרת.
חיים כץ: מחר בבוקר ילכו הנכים לשר הביטחון ולמשרד הביטחון.
חיים כץ: אנחנו ערב בחירות.
חיים כץ: והוא ילך לשר האוצר ויקרא לדורית סלינגר, והוא יגיד לה: שמעי גברתי, זה לא חצי שנה, אלא חמש שנים.
חיים כץ: והיא לא תפעל כמו בריונית, כי היא עובדת כמו בריונית.
חיים כץ: היא עובדת כמו בריונית, וזה נרשם בפרוטוקול.
חיים כץ: ואת יכולה להביא לה את זה, והיא לא סתם שלחה אותך.
<ליאת שטרק: אני - - -
חיים כץ: עוד פעם, אני מוציא אותך.
חיים כץ: עוד פעם אחת, אני מוציא אותך.
חיים כץ: מי שהיה צריך לבוא והיה מקבל רשות דיבור – או היא או סגניתה, היו מדברים כמה שהם רוצים, כי הם היו אתי בדיונים.
<רות פרמינגר: אז אפשר לבקש אולי מחברת הביטוח לתת לנו - - -
חיים כץ: היא לא יכולה.
חיים כץ: האוצר לא יאשר לה.
חיים כץ: חבר'ה, לא יעזור לכם.
חיים כץ: לא תשכנעו אותי.
חיים כץ: אני אתכם - - -
<שמיר קמינסקי: לא לשכנע, הצעה.
<שמיר קמינסקי: בקשה שלנו.
<שמיר קמינסקי: על מנת שלא נישאר בלי ביטוח, תאשר לנו הוועדה חודשיים מתוך השישה שביקשנו.
<שמיר קמינסקי: בתקופה הזאת ניכנס למסגרת של משא ומתן, נחזור ונדווח - - -
חיים כץ: אתה עורך דין לא מבין.
חיים כץ: הוא לא יאשר לך שום ביטוח.
חיים כץ: הוא רוצה להעביר את הבחירות.
<רות פרמינגר: אז נחזור לפני הבחירות.
חיים כץ: חצי שנה זה כלום.
<רות פרמינגר: נחזור לכאן לפני הבחירות.
חיים כץ: לא יהיה לכם כלום.
<שמיר קמינסקי: אז אני אשאיר 50,000 איש בלי ביטוח?
חיים כץ: כי בעוד חצי שנה אתה תשאיר את כולם.
חיים כץ: אתה תשאיר את כולם.
<שמיר קמינסקי: התפיסה ברורה לי.
חיים כץ: אתה כיועץ – זה יועץ אחיתופל, שמע מה אני אומר לך.
חיים כץ: במקום להתמודד עם הבעיה, אתה בורח.
<שמיר קמינסקי: אני מתמודד - - -
חיים כץ: לא, אתה לא מתמודד.
<משה צין: אפשר הערה אחת, ברשותך, היושב-ראש?
חיים כץ: אחרון.
<משה צין: כבוד היושב-ראש, רק הערה אחת, במידה וזה לא מאושר - - -
<משה צין: לא, קודם כל, יש ביטוח, אלא אם כן הם לא ירצו אותו.
<משה צין: יש ביטוח.
<משה צין: גם חברת "הראל" אמרה שהיא יכולה להמשיך את הביטוח בתנאי שנמשיך באותה פרמיה.
<משה צין: דמי ההשתתפות בקרות מקרה ירדו.
<משה צין: זה לא אומר שאין ביטוח בכלל.
<קריאה: לא, הם ירדו ב-50%.
<מאיר אסולין: אפשר מילה?
<מאיר אסולין: אני ביקשתי.
<מאיר אסולין: מילה אחת.
חיים כץ: אם אתה רוצה לעמוד ברמזור ולתת "פול-גז", גז – תן.
<מאיר אסולין: אסולין מאיר, יושב-ראש ועדת ביטוח.
<מאיר אסולין: עם כל הכבוד, גם אם נרצה לצאת למאבקים, אני לא חושב שזה יצלח בידינו, גם אם זה לפני בחירות וגם אם נצא לכותרות.
<מאיר אסולין: בסופו של יום אנחנו נישאר עם חצי מהתשלום בגין הפרמיה שאנחנו משלמים, אבל לא נישאר בלי ביטוח.
<מאיר אסולין: מה שנגרם כרגע - - -
חיים כץ: קודם כל, יש לך את הביטוח שלך וחצי פרמיה ממה שיהיה לך בעוד חצי שנה.
<מאיר אסולין: אבל זה לא יפתור את הבעיה.
<מאיר אסולין: אני מבין את מה שאתה אומר, אני מצדד במה שאתה אומר, ואני מעריץ את מה שאתה אומר, אבל בסופו של יום כרגע, אנחנו נצא מפה כשהתגמול שיהיה לנכה יהיה חצי.
<מאיר אסולין: אז בוא תאשר את - - -
חיים כץ: איך אני אומר עכשיו לכולם ונועל את הישיבה – אני לא יהיה זה שייתן לכם את מנת הסם בשביל להרגיע את מצפונכם לרגע.
חיים כץ: שלום לכולם, היום יום רביעי בשבוע, א' בשבט, 21 בינואר, 2015, אני מתכבד לפתוח את ישיבת ועדת העבודה, הרווחה והבריאות.
<אבנר עורקבי: איזה רווחה ואיזה בריאות.
חיים כץ: אני חושב שמטרת הישיבה היתה להעלות את שכר המינימום במשק, אני חושב שזו מטרה חשובה מאד לכשעצמה.
חיים כץ: יחד עם זה, גם אני לא הרגשתי עם זה טוב.
חיים כץ: גם צלצלו אלי שתי ח"כיות – לא מהוועדה, דווקא.
חיים כץ: גם אורית סטרוק , ואמרו לי - תשמע, יש בעיה עם העובדים הסיעודיים.
חיים כץ: ואני שאלתי אותן – ואם יש בעיה, אז אנחנו לא מאשרים את החוק?
חיים כץ: והם אמרו – לא, אנחנו מאשרים את החוק אבל בוא תראה מה אנחנו יודעים לעשות כדי שלא תהיה בעיה.
חיים כץ: היה שיתוף פעולה עם אבי ניסנקורן, יו"ר ההסתדרות.
חיים כץ: היינו מתואמים, והתקשרנו לראש הממשלה ואמרנו – אנחנו לא מעבירים את החוק.
חיים כץ: הוא אמר – אתם מעבירים, ונמצא פתרונות.
חיים כץ: הפתרונות הם כדלהלן: בסיעודיים, יינתן פיצוי לגמלת הסיעוד בגובה עליית שכר המינימום בהתאם לפעימות שבחוק.
חיים כץ: זה לגבי הסיעודיים.
חיים כץ: עכשיו אני רוצה גם להגיד – אלה שנכים פה, יוכלו להגיד.
חיים כץ: לח"כים יש ברירה לומר שלא מקובל עליהם, ושהם לא יעבירו.
חיים כץ: יש אופציה לכל אחד מהם לחזור לסיעה שלו, מאחר ויש ועדת הסכמות ולהגיד: אנחנו מתנגדים, ואין חוק.
חיים כץ: אז שלא תהיה פופוליטיקה והצטדקות, כי אנחנו ישבנו על זה כל זמן המליאה ולפני, עד עכשיו, וניסינו להביא למקסימום.
יעקב מרגי: אבל הסתייגויות יש למרות ההסכמה.
קארין אלהרר: כשאתה אומר סיכומים – למי הכוונה, גמלת סיעוד לקשישים?
חיים כץ: כן, לקשישים.
קארין אלהרר: ומה עם נכי השר"מ?
אורית סטרוק: כי הסיעוד – זה כבר כתוב פה.
אורית סטרוק: כבר בהתחלה שהובאה לממשלה כתוב שהעלות גם מושפעת מעדכון קצבת הסיעוד - - -
חיים כץ: לגבי השר"מ, נכים שמקבלים קצבת שירותים מיוחדים.
חיים כץ: תקשיבו עד הסוף לפני שאתם צועקים: יוקם צוות שכולל נציגי אוצר, ביטוח לאומי, משרד הרווחה, משרד המשפטים, הסתדרות, ויו"ר ועדת העבודה והרווחה.
חיים כץ: כל אחד מהגופים יוגבל לשני אנשים בצוות.
חיים כץ: עבודת הצוות תסתיים לא יאוחר מה-26 בפברואר, 2015.
אורלי לוי אבקסיס: לפני הבחירות אין סיכוי שזה יהיה.
חיים כץ: מוסכם – תוספת של 100 מיליון שקל לבסיס התקציב לשנת 2015 לפיצוי אוכלוסיית מקבלי השר"מ.
חיים כץ: הוועדה תמליץ לממשלה הבאה על אופן חלוקת הסכום.
חיים כץ: הסכום הזה צריך להספיק לכולם.
חיים כץ: בשנת 2015, בבסיס התקציב.
<נעמי מורביה: - - נציגי נכים?
חיים כץ: יהיו, אנחנו נזמין אותם.
חיים כץ: אנחנו נזמין אותם.
חיים כץ: שקלנו, יש המון גופים של נכים, ואז אמרנו - ואנחנו נשמע אותם,זה נוגע אליהם, הם לא יהיו מחוץ לחדר, הם יהיו בתוך החדר ויביעו את דעתם.
<בלהה ברג: אנחנו גם מבקשים שנציבות שוויון לאנשים עם מוגבליות - -
חיים כץ: אנחנו יודעים שיש עוד גופים, ועוד נכים, לצערנו.
חיים כץ: זה מה ידענו להעביר.
חיים כץ: אני יודע שאנחנו ערב בחירות, אני לא רוצה לעשות פוליטיקה אבל אני רוצה להגיד תודה לראש הממשלה, ומגיעה לו תודה על זה שהוא נתן את זה, ואני מקווה שזה מביא פתרון לאוכלוסיית השר"מ.
חיים כץ: זה צריך להביא פתרון כי אם אנחנו לוקחים את הגופים ומחשבים, אני לא רוצה להיכנס לזה יותר מדי כי היה לנו כבר בלאגן גדול עם האוצר.
<קריאה: ומה עם הילדים הנכים?
חיים כץ: הסיעודים הם לא חלק מה-100 מליון.
חיים כץ: ה-100 מיליון זה רק לשר"מ.
<נירית סעדון: מה עם הילדים, נחשבים פה?
חיים כץ: לא נחשבים פה.
<נירית סעדון: זאת אומרת שאנחנו עוד פעם שקופים?
חיים כץ: בחוק הזה, בהסכם הזה – לא ידענו להביא.
חיים כץ: אי אפשר להביא את הכל - - אי אפשר.
<נירית סעדון: אבל - - - 5,000 ילדים נכים במדינת ישראל.
<נירית סעדון: מה אתם?
חיים כץ: תקשיבי, אנחנו לא יודעים להביא.
<נירית סעדון: אז מה נעשה?
חיים כץ: לא יודעים להביא.
חיים כץ: אנחנו לא ראויים, אולי.
חיים כץ: זה מה שאנחנו ידענו להביא.
<נירית סעדון: אז אל תעשו את העליה הזו.
חיים כץ: אז אני לא מקבל את דעתך.
<נירית סעדון: אתה לא מקבל כי אתה לא אב לילד נכים.
<נירית סעדון: מה עם הילדים הנכים?
<נירית סעדון: תנו לנו פתרון.
<נירית סעדון: נפסיק לעבוד?
<נירית סעדון: נתמוטט?
<נירית סעדון: נקרוס?
<נירית סעדון: מה?
חיים כץ: ניסיתי להביא.
<נירית סעדון: "לא יודע", זה לא תשובה.
<נירית סעדון: מה אתנו?
<נירית סעדון: אתם רוצים לראות 5,000 ילדים קורסים?
<נירית סעדון: הם לא מספיק חשובים?
<נירית סעדון: נשלח אותם למוסד?
<נירית סעדון: מה נעשה אתם?
<נעמי מורביה: אני יכולה להציע משהו?
<נעמי מורביה: במסגרת ה-100 מיליון - - -
<נירית סעדון: זה לא יעבוד.
<נירית סעדון: תמיד הילדים נשארים בצד.
חיים כץ: אומר פקיד האוצר שה-100 מיליון כוללים את הילדים.
אורלי לוי אבקסיס: לפרוטוקול, שהאוצר יענו.
יעקב מרגי: הם לא מוגדרים כמקבלים שר"מ.
<נעה בן שבת: יש קבוצת ילדים שקיבלה.
<נירית סעדון: אז מצד אחד נתתם לנו לטיפה, ומהצד השני סתירה?
<נירית סעדון: למי נפנה אחר כך, מה עושים?
אורלי לוי אבקסיס: מה עם האוצר?
אורלי לוי אבקסיס: הוא יכול לתת לנו תשובה מה קורה עם ה-5,000 ילדים האלה?
אורלי לוי אבקסיס: הם מתמוטטים.
אורלי לוי אבקסיס: שיתנו תשובה – הילדים בפנים או לא בפנים?
יעקב מרגי: הם לא מגודרים כשר"מ.
אורלי לוי אבקסיס: אותם ילדים שקיבלו העלאה בקצבה, יהיו בפנים או לא יהיו בפנים?
חיים כץ: בכל אופן, שיהיה ברור שגם אם לא היינו מביאים את זה, כל הח"כים פה היו תומכים בהצעת החוק.
חיים כץ: שאלתי אותך?
חיים כץ: כל ח"כ שיושב כאן יכול ללכת לסיעה שלו ולהגיד שהוא לא מסכים.
קארין אלהרר: אדוני היושב ראש, שיהיה ברור.
קארין אלהרר: אתם לא תשסו אוכלוסייה מוחלשת אחת באוכלוסייה מוחלשת אחרת.
קארין אלהרר: זה מה שאתם בעצם אומרים, בסב-טקסט - -
חיים כץ: מי זה "אתם"?
קארין אלהרר: אני תומכת בהעלאת שכר מינימום, יחד עם זאת אני חושבת שלהעלות את שכר המינימום בלי לתת מענים לכל האוכלוסיות – זה פשע.
קארין אלהרר: הוא לא עשה את זה כי לא היה מנעה לסיעודיים.
חיים כץ: היום הוא יכול לבוא ולהגיד – אין מענה לסיעודיים.
חיים כץ: אתם עושים פוליטיקה, אז גם אני אעשה פוליטיקה.
אורלי לוי אבקסיס: מה העלות להוסיף אותם?
קארין אלהרר: אני אצביע בעד חוק שכר המינימום ובעד העלאת שכר המינימום, זה צודק, זה מוסרי נכון.
קארין אלהרר: יחד עם זאת, אמרתי גם בשיחות עם אבי וגם בשיחות אתך, שאי אפשר להפקיר את החלשים ביותר.
חיים כץ: בשיחה אתי אמרת.
קארין אלהרר: וגם עם אבי, וגם עם אגף התקציבים באוצר, וגם עם קובי אמסלם.
קארין אלהרר: אני באה ואומרת את הדבר הפשוט הבא: אנחנו צריכים לדעת להסתכל לאנשים האלה בעיניים ולהבין שאין להם מי שייקח אותם להתקלח.
קארין אלהרר: לכן אנחנו צריכים לתת את העליה הזו.
קארין אלהרר: מה שאני מבקשת – שלא תהיה לשווא העלאה של 1,000 שקלים לילדים, שה-5,000 ילדים האלה, שהעלינו את ה-1,000 שקלים, אחרי מאבק משנת 2009- לא ייפגעו, אלא גם הם יהיו זכאים להעלאה הזו.
אורלי לוי אבקסיס: מישהו יכול לעשות לנו חישוב כמה עולה להוסיף אותם?
חיים כץ: פחות מ-100 מיליון.
אורלי לוי אבקסיס: אבל זה בבסיס התקציב, לכן זה יהיה מחושב גם בשנה שאחרי זה.
אילן גילאון: אתם רוצים לעשות פה הצגה פוליטית?
אילן גילאון: אני אצטרף - - ישבתם כולכם בממשלה שהאמינה שאם אין נכים, אין זקנים, אין בזבוזים.
אילן גילאון: כל הזמן.
אילן גילאון: עכשיו, מה הפוזה שלכם, תגידו?
אילן גילאון: - - -כל יומיים מה היא נותנת לכם חזרה?
חיים כץ: לפני שנעבור לחוק אני אומר לכם: יש ועדה שהקראתי מי יהיו הנציגים שלה, היא תקבל את כל הבקשות.
חיים כץ: יש 100 מיליון שאמורים להספיק - -
אורית סטרוק: זה לא אמור להספיק, אתה יודע איך אני יודעת?
אורית סטרוק: כי בשיחת טלפון לפני יומיים אתה עשית לי חישוב מהיר- - -
חיים כץ: לכמה שנים?
אורית סטרוק: אתה אמרת לי שצריכים 180 - - -
חיים כץ: את מבינה שאנחנו לא יכולים לדבר יותר מדי, אני מדבר על שנת 2015.
אורלי לוי אבקסיס: אני רוצה שגם נציג הוועדה לזכויות הילד יהיה.
אורלי לוי אבקסיס: שמישהו יהיה שם לשמור על האינטרסים של הילדים.
חיים כץ: הוועדה הזו מסיימת את עבודתה ב-26 בפברואר.
חיים כץ: אנחנו באים כדי לנסות לראות מה אנחנו עושים.
חיים כץ: אתם תעבירו את מה שצריך להעביר.
חיים כץ: אנחנו ננסה לרצות את כולם.
אילן גילאון: היתה פה הצעת חוק לעשות השוואה בין שכר המינימום לקצב הנכות.
אילן גילאון: איפה הייתם כולכם?
חיים כץ: הייתי - - -
<אבנר עורקבי: חשוב לי עניין ההילדים.
<אבנר עורקבי: זה עולה 42 מיליון לשנה.
חיים כץ: תקשיב, אני אמרתי את מה שאמרתי.
חיים כץ: אנחנו מקימים ועדה שתיתן, אני מקווה, פתרונות בסכום הכסף שישנו, שצריך להספיק.
<אבנר עורקבי: לא, בנפרד.
<אבנר עורקבי: הילדים נפרדים.
<נירית סעדון: הילדים שקופים.
חיים כץ: נעשה מקסימום לתת פתרונות.
חיים כץ: אתם יכולים לדבר, אם אתם רוצים.